# Dunahidas

### A Wikipédiából, a szabad lexikonból.

Dunahidas (szlovákul Most pri Bratislave, németül Bruck) község Szlovákiában a Pozsonyi kerület Szenci járásában.

## [szerkesztés] Fekvése

Pozsony központjától 12 km-re keletre a Kis-Duna jobb partján fekszik. 1947-óta Hideghét tartozik hozzá.

## [szerkesztés] Nevének eredete

Neve a Kis-Dunán itt átvezető híddal kapcsolatos.

## [szerkesztés] Története

Már a 8. században szláv település volt a helyén. A mai falut oklevélben 1238-ban Pruck néven említik először. A faluba a 13. században németeket telepítettek be, akik kiváltságokat is kaptak. Az oklevelek szerint már korábban is volt temploma. Egykor az éberhardi uradalomhoz tartozott. 1562-ben lakói reformátusok lettek. A török elleni és a kuruc harcok következtében elnéptelenedett. A 18. század második felében Karintiából érkeztek német ajkú katolikus telepesek ide, katolikus plébániáját 1762-ben alapították újra. 1910-ben 1161, többségben német lakosa volt, jelentős magyar kisebbséggel. A trianoni békeszerződésig Pozsony vármegye Somorjai járásához tartozott. A németeket 1945-ben kitelepítették, helyükre szlovákok települtek.

## [szerkesztés] Nevezetességei

- Gótikus Jézus Szíve temploma a 15. században épült, a 16. század második felében, majd 1910-ben átépítették. Korabeli feskói és 14. századi kő keresztelő medencéje van.
- A Hideghéthy család kastélya a 17. században épült.

## [szerkesztés] Külső hivatkozások

- Hivatalos oldal
- Nemhivatalos oldal
- Községinfó
- Dunahidas magyar szakrális emlékei

A lap eredeti címe "http://hu.wikipedia.org../../../d/u/n/Dunahidas.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Slovenčina